חתימה של אנדי רם - 2014
**אנדראס "אַנְדִי" רָם** (נולד ב-10 באפריל 1980), הוא טניסאי עבר ישראלי ששיחק בנבחרת גביע דייוויס של ישראל. הוא זכה באליפות ישראל בטניס בשנת 2003 והוא אחד משני הישראלים היחידים (האחר הוא יוני ארליך) שזכה בטורניר גראנד סלאם לזוגות (פעם אחת בטורניר גראנד סלאם לזוגות ופעמיים בטורניר לזוגות מעורבים). בשיאו דורג במקום החמישי בעולם בזוגות גברים (7 ביולי 2008).

אנדי רם ויוני ארליך (מכונים לעיתים בתקשורת גם "אנדיוני"), הם הצמד המצליח ביותר בתולדות הטניס הישראלי.

ב-2024 התקבל רם כחבר ביד לאיש הספורט היהודי, לצד שותפו יוני ארליך.

ביוגרפיה
--------

רם נולד בעיר מונטווידאו, בירת אורוגוואי. בגיל 5 עלה ארצה יחד עם משפחתו.
הוא זכה ב-12 טורנירי זוגות, רובם יחד עם יוני ארליך הישראלי.

בשנת 2003 השיג רם שני השגים חשובים בטורניר וימבלדון. רם העפיל לגמר זוגות מעורבים יחד עם אנסטסיה רודיונובה מרוסיה, אך הם הפסידו בגמר למרטינה נברטילובה וליאנדר פאס. בנוסף השתתף יום קודם לכן בחצי גמר זוגות גברים יחד עם יוני ארליך.

רם וארליך השתתפו בטורניר הזוגות באולימפיאדת אתונה (2004) והגיעו לשלב רבע הגמר. בשנת 2005 דורגו ארליך ורם במקום השמיני בעולם אבל לא עלו לטורניר גביע המאסטרס והגיעו רק כמחליפים לטורניר.

בשנת 2005 התייתם אנדי מאביו שנפטר מדום לב.

ב-2006 רשם רם הישג חסר תקדים כאשר זכה בטורניר הזוגות המעורבים באליפות וימבלדון יחד עם שותפתו הרוסייה ורה זבונרבה. בכך הפך רם לישראלי הראשון אשר זוכה בטורניר גראנד סלאם כלשהו לבוגרים.

ב-7 ביוני 2007 זכה בטורניר הרולאן גארוס בזוגות מעורבים יחד עם שותפתו הצרפתייה נטלי דשי.

באוגוסט 2007 זכו רם וארליך במספר הישגים. הם העפילו לחצי הגמר בטורניר מונטריאול לאחר שניצחו את המדורגים 2 בעולם. ב-19 באוגוסט ניצחו רם וארליך בגמר הזוגות בטורניר סינסינטי את האחים בראיין (המדורגים במקום ה-1 בעולם). זכייה זאת נחשבת להישג כיוון שהטורניר הוא חלק מתשעת הטורנירים החשובים (טורנירים מסדרת המאסטרס) בעונת הטניס, מלבד טורנירי גראנד סלאם.

בינואר 2008 זכו רם וארליך בהישג השיא שלהם כשזכו באליפות אוסטרליה הפתוחה, זכייה ראשונה בתחרות זוגות גברים בטורניר גראנד סלאם, המהווה את הישג השיא בקריירה שלהם.
זמן קצר מאוחר יותר במהלך חודש מרץ 2008, אנדי ושותפו יוני ארליך זכו בטורניר אינדיאן וולס מאסטרס היוקרתי הנחשב לאחד מטורנירי המאסטרס החשובים, דרגה אחת לפני טורנירי הגראנד סלאם, לאחר ניצחון על נסטור וזימוניץ' בתוצאה 6-4 6-4.

באוקטובר 2008, בעקבות פציעה של יוני ארליך, שיתף רם פעולה במספר טורנירים עם טניסאים אחרים. תחילה חבר לבלארוסי מקס מירני ויחד זכו בטורניר וינה, ושלושה שבועות מאוחר יותר זכה בטורניר ליון יחד עם מיכאל לודרה הצרפתי.

לאור פציעתו המתמשכת של ארליך, פתח רם גם את עונת 2009 בשיתוף פעולה עם בני זוג שונים. בפברואר, לאחר שדובאי לא הנפיקה לשחר פאר ויזה לצורך השתתפותה בטורניר הנשים הגדול הנערך שם, עמדה שאלת השתתפותו בטורניר הגברים (שנערך שבוע מאוחר יותר) במרכז סערה ציבורית בינלאומית, שכללה איום של מארגני הסבב העולמי בביטול הטורניר. לאחר מסכת לחצים שהופעלה על דובאי, קיבל רם ויזה והשתתף בטורניר, שם הודח בסיבוב הראשון.

ב-4 באפריל 2009 זכה רם עם בן זוגו הבלארוסי מקס מירני, בטורניר מיאמי היוקרתי. ושבוע לפני כן הגיעו רם ומירני לגמר האינדיאן וולס אך שם החמיץ 3 נקודות משחק והפסידו בשובר שוויון 12-14.

ב-11 ביולי 2009 הוביל את נבחרת ישראל ביחד עם יוני ארליך לחצי גמר גביע דייוויס, לאחר ניצחון סנסציוני 3:0 על נבחרתה החזקה של רוסיה ברבע הגמר.

באליפות ארצות הברית הפתוחה 2010 העפיל לחצי הגמר יחד עם שותפו מקס מירני, זהו הישג השיא של רם באליפות ארצות הברית.
רם ומירני העפילו לטורניר סוף השנה שנערך בלונדון, שם הם סיימו את שלב הבתים במקום הראשון אחרי ניצחונות על המדורגים 1 בעולם, האחים בראיין. וזוג נוסף מהשמינייה הראשונה בעולם. בחצי הגמר פגשו את פרנטישק צ'רמאק הצ'כי ומיכל מרטינק הסלובקי וניצחו אותם 6-4, 7-6. בגמר פגשו שנית את האחים בראיין, אך בפעם זו הפסידו 6-7 3-6 ובכך סיימו במקום השני בטורניר היוקרתי. רם עלה בעקבות ההישג למקום תשיעי בעולם. טורניר זה היה האחרון של רם ומירני יחד.

את שנת 2010 פתח עם בן זוג חדש בשם מיכאל לודרה. לאחר מספר חודשים בהם שהה בצורה קבועה בטופ 10 העולמי לזוגות, החל לרדת בדירוג עד למקומות ה-18-19 בעולם. בשל התוצאות המאכזבות, החליט רם לעזוב את לודרה, והחל לשתף פעולה עם האוסטרי ג'וליאן נואל, איתו הגיע עד חצי גמר טורניר ברצלונה על חימר. ניצחונותיו בטורניר זה קידמו אותו למקום ה-16 בעולם. שבועיים לאחר מכן, פתח את הגראנד סלאם השני של העונה, ובסיבוב הראשון ניצח ביחד עם בן זוגו בסיבוב הראשון צמד צרפתים 5-7 6-7. בסיבוב השני ניצחו רם ונואל עוד צמד צרפתים בתוצאה 3-6 6-7. בשמינית הגמר גברו אנדי ונואל על צמד ספרדי בתוצאה 6-7 2-6. תוצאות אלו הובילו את הצמד לרבע הגמר בפעם הראשונה בקריירה של אנדי. ברבע הגמר רם ונואל ניצחו צמד ברזילאי בתוצאה 7-6 2-6 0-6 והעפילו לשלב חצי הגמר.

בנובמבר 2010 רם הפסיד עם שותפו, מארק נואלס, 7:5 ו-7:5 למאהש בופטי ומקס מירני בגמר טורניר ברסי.

בגביע דייוויס ניצח בזוגות עם יוני ארליך את הצמד היפני ובכך העלו את ישראל ליתרון 2-1 ולניצחון 3-2 בסיכום הכללי,
באותו זמן נפצע אנדי רם בירך ולבסוף התברר שזו פציעה חמורה (קרע בלברום האצטבולרי) שיכלה לגרום לו לפרוש מענף הטניס.
אנדי רם החליט לעבור את הניתוח בארצות הברית ועבר הליך שיקום.

ב-30 באפריל 2014 הודיע כי יפרוש מטניס החל מספטמבר 2014.

ב-17 ביולי 2015 נערך לו טקס פרידה מנבחרת ישראל במהלך משחק גביע דייוויס מול סלובניה.

בדצמבר 2015 חזר לשחק יחד עם ארליך באליפות ישראל לזוגות, והם זכו באליפות לאחר שניצחו בגמר את הזוג דודי סלע ואמיר וינטרוב בשתי מערכות.

רם הוא בוגר הקריה האקדמית אונו בתואר ראשון בחינוך וחברה, עם התמחות בספורט.

חיים אישיים
-----------

אשתו, שירי זלוטיקמן, היא שחקנית טניס לשעבר שהכיר באקדמיית וינגייט, ואף היא אחיינית של כדורסלן העבר חיים זלוטיקמן.

בשנת 2016 השתתף בתוכנית הדוקו-ריאליטי גולסטאר שנערכה במקסיקו.

רם שותף פעיל ברשת הגלידריות "פינולי".

ראו גם
------

* אנדי רם ויוני ארליך

קישורים חיצוניים
----------------

ויקישיתוף מדיה וקבצים בנושא **אנדי רם** בוויקישיתוף
* אנדי רם, ברשת החברתית פייסבוק
* אנדי רם, ברשת החברתית אקס (טוויטר)
* אנדי רם, ברשת החברתית אינסטגרם
* אנדי רם, באתר olympedia.org
* אנדי רם, באתר ה-ATP
* אנדי רם, באתר ה-ITF
* אנדי רם, באתר גביע דייוויס
* אנדי רם, באתר הוועד האולימפי בישראל
* מיקי שגיא, אנדי רם: "אני לא קולט שאני אלוף ווימבלדון", באתר ynet, 9 ביולי 2006
* ערן נבון, ככה זה כשיש שניים, באתר ישראל היום, 5 באוקטובר 2012
* היה גדול: הרגעים הגדולים בקריירה של אנדי רם, באתר וואלה!‏, 30 באפריל 2014
* נדב צנציפר, "מעכשיו תראו את אבא אנדי מבלה עם הילדים בגינה כל יום. מפצה על החסך", באתר ynet, 9 בספטמבר 2014
* ערן נבון, "אני עוד אחזור. כמאמן", באתר ישראל היום, 29 באפריל 2015
* יניב פוהורילס, ‏"גם אני רוצה להקים סטארט-אפ ולעשות אקזיט", באתר גלובס, 30 באפריל 2015
* אתר למנויים בלבד עירד צפריר, אנדי רם: "פתאום יוני מתקשר ואומר 'רשמתי אותנו'", באתר הארץ, 25 בדצמבר 2015 סרטונים
* יעל בן ישראל, ‏"סטארט-אפיסט וטניסאי זה אותו הדבר: אחד למיליון מצליח", באתר גלובס, 30 ביולי 2016
* רפי רשף, "אינטימי" ראיון אחד על אחד עם אנדי רם, באתר nana10‏, 29 בדצמבר 2016
* ליאור גוטמן, אנדי רם: "במשחקי נבחרת הקהל הישראלי מוסיף 40% ליכולת", באתר כלכליסט, 12 ביולי 2018 סרטונים

הערות שוליים
------------

1. ↑  מיקי שגיא, היסטוריה בווימבלדון: אנדי רם אלוף בזוגות מעורבים, באתר ynet, 8 ביולי 2006
2. ↑  World Group Quarterfinals, באתר David Cup
3. ↑  אורן אהרוני, "כאשר פדרר ונדאל יחליטו לפרוש הם צריכים ללמוד לפרוש בדרך שעשה זאת רם", באתר ynet, 1 במאי 2014
4. ↑  אנדי רם, אלוף ווימבלדון וסטודנט שלנו, באתר הקריה האקדמית אונו
5. ↑  חיליק גורפינקל, הגלידות של אנדי רם: "זה משמח אותי כמו הזכייה בווימבלדון", באתר כלכליסט, 31 ביולי 2023

|  משלחת ישראל לאולימפיאדת אתונה (2004)  |
| --- |
| אתלטיקה **אתלטיקה** | אלכס אברבוך • נילי אברמסקי • אסף בימרו • אירנה לנסקי • היילה סטאין |
| ג'ודו **ג'ודו** | אודי וקס • מדליית ארד לאריק זאבי אריק זאבי • גל יקותיאל • מיכל פיינבלט • יואל רזבוזוב |
| היאבקות **היאבקות** | יורי יבסייצ'יק • יאשה מנשרוב • גוצ'ה ציציאשווילי |
| התעמלות **התעמלות מכשירים** | פבל גופמן |
| התעמלות אמנותית **התעמלות אמנותית** | קטיה פיסצקי |
| טאקוונדו **טאקוונדו** | מאיה ערוסי |
| טניס **טניס** | יוני ארליך • אנה סמשנובה • אנדי רם |
| טניס שולחן **טניס שולחן** | מרינה קרבצ'נקו |
| סיף **סיף** | איילת אוחיון |
| קיאק **קיאק** | רועי ילין • לריסה פסחוביץ' • מיכאל קולגנוב |
| קליעה **קליעה** | אלכסנדר דנילוב • גיא סטריק |
| שחייה **שחייה** | ורד בורוכובסקי • אניה גוסטומלסקי |
| שחייה אמנותית **שחייה אמנותית** | אנסטסיה גלושקוב • אינה יופה |
| שיט **שיט** | ורד בוסקילה • אודי גל • מדליית זהב לגל פרידמן גל פרידמן • לי קורזיץ • ניקה קורניצקי • גידי קליגר |

|  משלחת ישראל לאולימפיאדת בייג'ינג (2008)  |
| --- |
| אתלטיקה **אתלטיקה** | אלכס אברבוך • איתי מגידי • היילה סטאין • ניקי פאלי |
| ג'ודו **ג'ודו** | אריק זאבי • גל יקותיאל • אליס שלזינגר |
| התעמלות אמנותית **התעמלות אמנותית** | נבחרת ישראל בהתעמלות אמנותית (אלונה דבורניצ'נקו, רחלי ויגדורצ'יק, ורוניקה ויטנברג, מריה סבנקוב, קטיה פיסצקי) • נטע ריבקין • אירה ריסנזון |
| התעמלות **התעמלות מכשירים** | אלכס שטילוב |
| טאקוונדו **טאקוונדו** | בת אל גטרר |
| טניס **טניס** | ציפי אובזילר • יוני ארליך • שחר פאר • אנדי רם |
| סיף **סיף** | תומר אור • דלילה חטואל • נעם מילס |
| קיאק **קיאק** | מיכאל קולגנוב |
| קליעה **קליעה** | דורון אגוזי • גיא סטריק • גיל סימקוביץ' |
| שחייה **שחייה** | תום בארי • גיא ברנע • אניה גוסטומלסקי • אלון מנדל • גל נבו • איתי צ'מה • נמרוד שפירא בר אור |
| שחייה אמנותית **שחייה אמנותית** | אנסטסיה גלושקוב • אינה יופה |
| שיט **שיט** | נופר אדלמן • ורד בוסקילה • אודי גל • מעין דוידוביץ' • מדליית ארד לשחר צוברי שחר צוברי • ניקה קורניצקי • גידי קליגר |

|  משלחת ישראל לאולימפיאדת לונדון (2012)  |
| --- |
| אתלטיקה **אתלטיקה** | זוהר זימרו • דונלד סנפורד • ג'יליאן שוורץ |
| בדמינטון **בדמינטון** | מישה זילברמן |
| ג'ודו **ג'ודו** | טומי ארשנסקי • אריק זאבי • גולן פולק • סוסו פללשווילי • אליס שלזינגר |
| התעמלות אמנותית **התעמלות אמנותית** | נבחרת ישראל בהתעמלות אמנותית (מורן בוזובסקי, אליאורה זולקובסקי, פולינה זקלוז'ני, נועה פלצ'י, ויקטוריה קושל, מרינה שולץ) • נטע ריבקין |
| התעמלות **התעמלות מכשירים** | פליקס אהרונוביץ' • ולריה מקסיוטה • אלכס שטילוב |
| טניס **טניס** | יוני ארליך • שחר פאר • אנדי רם |
| קליעה **קליעה** | סרגיי ריכטר |
| שחייה **שחייה** | אמרי גניאל • יעקב טומרקין • גל נבו • עמית עברי • נמרוד שפירא בר אור |
| שחייה אמנותית **שחייה אמנותית** | אנסטסיה גלושקוב • אינה יופה |
| שיט **שיט** | נופר אדלמן • ורד בוסקילה • גיל כהן • ערן סלע • שחר צוברי • לי קורזיץ • גידי קליגר |